Source: https://www.verkkokauppa.com/fi/shop/lg
Timestamp: 2019-12-10 04:41:01+00:00

Document:
LG Electronics – Verkkokauppa.com
Aktivoi haku
Täydellisyys mitä mikään muu televisio ei voi saavuttaa
Täydellisyys mihin ei mitään muuta TV- teknologiaa voida verrata. LG:n OLED tarjoaa sinulle parhaan mahdollisen kokemuksen mitä on tarjolla, varustettu täydellä 4K HDR tuella. Ikonista lasin ohutta OLED näyttöä täydentää vaikuttava α9 kuvaprosessori, kolmiulotteisen Dolby Atmos äänikokemuksen kanssa. WeBOS 4.0 käyttöjärjestelmä ja taikakaukosäätimesi antaa sinun kommunikoida intuitiivisesti televisiosi kanssa ja yhdistyy helposti muihin laitteisiinne.
5 syytä, miksi LG OLED -televisio on täydellinen valinta
[1] Perfect Black
Vain itsevalaisevat pikselit luovat äärettömän kontrastin
Tähdet loistavat kirkkaimmin tummimmalla yötaivaalla. Vain OLED pystyy luomaan tällaisen kontrastin valon ja tummien sävyjen välille ja tarjota tämän kokemuksen sinulle omassa kodissasi. Mikään näyttötekniikka ei pysty antamaan sellaista kuvan syvyyttä ja tumman sävyjä kuin OLED-televisio, jonka jokainen pikseli hallitsee omaa valoaan.
[2] Perfect Colour
Miljardien väririkkaus ja True color tarkkuus
Värit eivät ole koskaan näyttäneet yhtä voimakkailta kuin LG OLED -television täydellistä mustaa vasten. Puhtaimmat värit saavutetaan OLED-tekniikan ainutlaatuisella kyvyllä hallita jokaisen yksittäisen alipikselin valovoimaa ja väriä tarkasti. Tämä tarkoittaa, että voit kokea yli miljardi eri sävyä.
[3] Perfect HDR
Cinema HDR Dolby Visionilla, edistynyt HDR Technicolorilta, HDR10 Pro ja HLG
Laajin HDR-tuki, mukaan lukien Dolby Vision ja Advanced HDR by Technicolor. LG:n Cinema HDR tukee HDR10- ja HLG-formaatteja ja jopa rikastuttaa niitä ja tasoittaa tavallista sisältöä kuvakohtaisilla metatiedoilla. Se myös tukee vaativampia Dolby Vision- ja Advanced HDR by Technicolor -formaatteja, jotta voit nauttia kaikkein ensiluokkaisimmasta HDR-sisällöstä.
[4] Perfect Angle
Tasainen väri ja kuvanlaatu riippumatta katselu kulmasta
Emme aina istu suoraan television edessä. Jos kutsut ystäviäsi katsomaan jalkapalloa tai kokoat perheen katsomaan elokuvaa, jokainen näkee parhaan kuvanlaadun. OLED-televisio näyttää samat värit ilman vääristymää myös niistä katselukulmista, joista tavallinen televisio näyttää haalealta.
[5] Perfect Picture
Älykkäät kuvaprosessorit täydentävät sinun jokapäiväistä katselukokemustasi
LG:n älykäs prosessori viimeistelee jokapäiväisen katselukokemuksen LG:n täydellisen kuvan takana on älykäs α9-prosessori, joka nostaa kaiken sisällön laatua. Kehittynyt nelivaiheinen kohinan poisto, kohteen syvyyden parannustekniikka ja taajuuteen perustuva tarkkuudenparannustekniikka analysoivat ja parantavat kaikkia yksityiskohtia.
LG Signature Wallpaper TV — Yksinkertaisuutta. Täydellisyyttä.
Puhdasta täydellisyyttä. Tyylikäs Wallpaper-televisio on ainoa kategoriassaan. Tämä innovaatio tekee kuvasta yhtä seinän kanssa. Itsevalaisevat pikselit ja niiden voimakkaan puhtaat värit ja täydellinen musta antavat kontrastin, syvyyden ja väriskaalan, jotka vain OLED voi tarjota. Lisäksi se tukee kaikkea HDR-materiaalia. Täydellinen kuva kohtaa myös ainutlaatuisen äänen mukana tulevan Dolby Atmos -soundbarin ansiosta.
Dimensional sound with Dolby Atmos
Dolby Atmos -ääni tavoittaa ja ympäröi sinut joka suunnasta, ja saat elokuvateatteritasoisen äänen omaan kotiisi. Äänet seuraavat jokaista kuvan kohdetta sekä niiden suunnan, että korkeuden mukaan. Anna kolmiulotteisen äänielämyksen voiman ja tarkkuuden temmata mukaansa. Täydennä täydellistä kuvaa lisäämällä laatua ja parantamalla äänenlaatuasi, tai antamalla sen kokonaan ympäröidä sinut kolmiulotteisella Dolby Atmos kokemuksella. LG tarjoaa laajan valikoiman Soundbaareja tiiviissä elämän muodossa aina huippulaatuiseen elokuvateatteri ääneen.
LG OLED C8
Mikä TV on oikea sinulle? LG:n oma Service Specialist, Sofia, kertoo viimeisimmistä uusista ominaisuuksista LG:n OLED C-sarjan- C8:sta. Kaikki mitä sinun tarvitsee tietää LG:n OLED C8:sta löydät tästä!
Asiakkaiden huippuarvostelut
LG UltraGear 27GL850-B 27" QHD-pelinäyttö
Todella hyvä näyttö, mutta outoa jatkuvaa toimituksen viivästymistä12. lokakuuta 2019
Mitä olen nyt kerennyt tätä näyttöä käyttämään, niin tämä vaikuttaa todella hyvältä näytöltä. Varsinkin, kun ottaa huomioon näytön IPS-paneelin ja sen pienen vasteajan, joka soveltuu hyvin pelikäyttöön. Näytön korkeuden säätö ulottuu omasta mielestäni todella korkealle ja muutkaan säädöt eivät ole mitenkään huonoja. Näyttö tosiaan ei käänny, joka on vähän outoa, kun ottaa huomioon, että kyseessä on kuitenkin nykyaikainen näyttö.
Huomiona haluan kuitenkin sanoa, että näytön 1ms vasteaika on täysin markkinoinnin tuottamaa huttua. Näyttö pääsee 1ms vasteaikaan vain "Faster" asetuksella, joka pilaa liikkuvan kuvan aivan täysin corona efektillä. Kuvasta ja tekstistä tulee todella räikeästi täysin corona efektin pilaaman, joten sitä ei voi käyttää. "Fast" asetuksella kuva pysyy todella hyvänä ja todellinen vasteaika tällöin todennäköisesti asettuu jonnekin 3-4ms alueelle 1ms sijaan.
Omasta mielestäni tämä näyttö kuitenkin on hankinnan arvoinen, koska kyseessä kuitenkin on maailman ensimmäinen nano-IPS paneeli, joka pääsee TN-paneelien tasoiseen vasteaikaan JA säilyttää IPS-paneelille ominaisen todella laajan värien toiston. Kun siirtyi tähän näyttöön, niin huomasi kuinka väriköyhä vanha TN-paneelillinen näyttö olikaan.
Hinta on tosiaan on kova, mutta ottaen huomioon edellisen seikan, 27" koon, 2560x1440 resoluution (huom. parempi kuin 1080p), 144Hz:n ja G-Sync-yhteensopivuuden Nvidian näytönohjaimien kanssa (tämä on yksi 25:stä näytöstä, joka on G-Sync yhteensopiva), ynnä muut pienet seikat, kuten sen, että näyttö toimii USB hubina, kunhan siihen kytkee USB upstream johdon, niin sanoisin, että kyllä tämä näyttö kannattaa hankkia. Viimeistään näytön kierron takia, koska todella harvassa kunnollisessa pelinäytössä on näytön kiertoa (pivot) olemassa. Tuolla viimeistään pääsee vähän leveilemään kavereilleen, jos ei millään muulla. :)
Näytön toimitusajassa tosiaan on jotain todella outoa meneillään. Tämä näyttö muistaakseni julkaistiin joskus tämän vuoden (2019) keväällä, mutta edelleenkin toimitusajat Suomessa siirtyvät koko ajan vain myöhemmiksi. Todistin tätä omin silmin, kun katselin tätä näyttöä ensimmäisen kerran kesäkuussa, jonka jälkeen sen toimitusaika siirtyi heinäkuulle, elokuulle, syyskuulle, lokakuulle ja nyt marraskuulle. Kannattaa vain tilata kyseinen näyttö ja asettua jonoon, niin jossain vaiheessa sen sitten saa itselleen, kuten minäkin.
Jakkuson
mies, 25–34
LG OLED65C9 65" Smart 4K Ultra HD OLED -televisio
1 999,00
Tosi hyvä telkkari elokuva- ja pelikäyttöön6. kesäkuuta 2019
- Uskomaton kuvanlaatu pimeässä huoneessa. Käytän elokuvien katseluun ISF Expert Bright Room- ja ISF Expert Dark Room -kuvatiloja (HDR-sisällössä Cinema) ja en koe pienintäkään tarvetta kuvan kalibrointiin.
- Hyvin pieni viive pelatessa kun käyttää Game-kuvatilaa. On aika huumaava kokemus kun ruutu on iso ja silti pelit reagoivat hyvin nopeasti.
- Tämän telkkarin pitäisi toimia hyvin myös ensi vuonna tulevien uusien konsoleiden kanssa, koska tämä tukee HDMI 2.1 -liitäntää (mm. variable refresh rate, 4k120fps).
- Mustavalkoisessa sisällössä huomaa että kuvan oikea puoli on kylmemmän/sinisemmän sävyinen kuin vasen laita. Tätä ei kuitenkaan huomaa ns. normaalia sisältöä katsottaessa. Ja tämä tietty vaihtelee telkkarikohtaisesti.
- Hinta-laatusuhde vähän rankka vielä toistaiseksi. Loppuvuodesta saa varmaan jo 1000e halvemmalla.
LG 70UM7100 70" Smart 4K Ultra HD LED -televisio
Hinta-laatusuhde kohdillaan7. kesäkuuta 2019
+70" koko toimii, läheltäkään katsoessa ei ota silmiin
+Käyttöliittymä on sopivan intuitiivinen
+Kuvanlaatu parani viime vuoden Samsungin mallista
-Hiukan rimpulainen tuntuinen kehikko mutta ei haittaa enää asennuksen jälkeen
-Ohjeessa lukee että tarvitaan 2 henkilöä kokoamiseen, tosimiehet tekee yksin
LG OLED65C8 65" Smart 4K Ultra HD OLED -televisio
1 979,90
2018 / 2019 Paras TV20. helmikuuta 2019
Kuvan laatu on erinomainen jopa HD lähetyksissä mutta 4K suoratoiston HDR ja varsinkin Dolby Vision ovat aivan omaa luokkaansa. HD lähetyksiä huonompaa materiaalia ei tällä tölsyllä kannata katsoa.
Netistä löytyy C8:n kaikille eri kuvanlähde materiaalille testatut asetukset. makuasiaksi jää lähinnä OLED valon voimakkuuden säätö sekä kontrasti riippuen huoneen valaistuksesta. Gamma asetus suomen 50Hz lähetyksiin on 2.2, muista että joudut asettamaan kaikille TV, HDR:lle sekä Dolby Vision lähteille omat asetukset, sama myös jos käytät HDMI:n kautta 4K suoratoistoon kykenevää oheislaitetta. TrueMotion asetukset ovat myös makuasia, Netissä löytyvistä testatuista asetuksista kehotetaan ottamaan Truemotionin pois käytöstä jotta RealCinema 24p elokuvissa toimii oikein. Itse usean tunnin testailun jälkeen olen päätynyt TrueMotion käyttäjä asetukseen jossa DeBlur on 10 ja tärinänesto 2. Tämä makuasia mutta minun makuuni poistaa nopeissa liikkeissä näkyvää nykimistä kuvan näyttämättä ollenkaan saippuaoopperamaiselta. Tässä voi vapaasti testata vaihtamalla tärinänesto asetusta oman maun mukaan. Pelkoa Kuvan kiinni palamisesta ei ole huolta normaali käytössä. Äänen toisto ei ole kummoinen mutta riittävä. Hifisteliöille SoundBar on must tai kunnon bluetooth kuullokkeet.
Nyt reilun kuukauden kokeilun jälkeen en tule enään koskaan ostamaan LCD taustavaloon perustuvaa televisiota. Oled ei tuota silmiä rasittavaa sinistä valoa jonka olen käytännössä itse huomannut. Sekä WebOS käyttöjärjestelmä on aivan omaa luokkaansa käytettävyydeltään sekä nopeudeltaan. Kasatessa TV:tä on suositeltavaa olla 2 henkilöä, en lähtisi yksin kokeilemaan. Tällä hetkellä kuvanlaadullisesti paras TV markkinoilla ja halvempaan hintaan kuin kilpailijoilla.
mies, 35–44
LG OLED77C9 77" Smart 4K Ultra HD OLED -televisio
4 999,00
Tykin korvaajaksi hankittu17. syyskuuta 2019
Uuden asunnon myötä piti siirtyä pois videotykeistä (12 vuotta). Kooltaan tämä telkku jää screeneille mutta kuvanlaatu ja katsottavuus päivällä parani huomattavasti.
Kokoa paketilla on joten perus farmariin ei kannata laatikkoa yrittää änkeä. Kotiin kannettuna pääsee helpoimmalla.
Asentamiseen seinälle tarvitsee vähintään kaksi henkilöä kun painoa ja kokoa on melko reippaasti.
Mukava oli huomata että smartti puolella oli tapahtunut kehitystä. TV käynnistyy suht nopeasti ja ohjelmistopuoli toimii sulavasti. Kaikki isoimmat streamauspalvelut on käytettävissä. Asetuksia löytyy riittävästi tosin jotkin kuva-asetukset olivat hieman oudoissa paikoissa.
Kuvanlaatu oli uskomaton varsinkin 4k HDR materiaalilla. 1080p kuvakin oli hyvää katsottavaa. 720p kuvassa alkaa jo resoluution puute näkyä.
TV suostui toistamaan kaikkia videoformaatteja DLNA & langattoman verkon ylitse htpcltä joita keksin kokeilla eli enää ei tarvitse pyöritellä videoita HTPC -> AVRn kautta telkkaan. Lisäksi eARC/ARC lähti toimimaan AVRn kanssa yhteen. Audiostreamin läpivienti arc kautta alkuperäisessä muodossa on vielä hieman tutkimuksen alla.
Hinta oli suolainen mutta eiköhän nämä tule puolittumaan seuraavan parin vuoden aikana kun saavat isommat ja tarkemmat 8k oled paneelit markkinoille.
OLED77C9lla taitaa olla tämän hetkisistä 77" oledeista paras hinta-laatusuhde.
LG 55SM9800 55" Smart 4K Ultra HD LED -televisio
1 199,90
Uskomatonta kuvanlaatua ja kestävyyttä tulevaisuuteen21. elokuuta 2019
Kyseinen LG:n uusin malli on vasta vähäisessä käytössään osoittanut oman laatunsa uuden sukupolven UHD televisioissa. Kuvanlaatu on todella mahtavaa katsottavaa, varsinkin 4K jolle tämä on suunniteltu - mahtavat värisävyt ja musta on saatu omaan silmään todella mustaksi. Toki kuvan musta sävy varmaan jää vähän OLED televisioiden tasosta mutta tässä hintaluokassa tämä tv on kyllä erinomainen. TV:ssä on paljon kritisoitu sen FALD ominaisuutta ja sen "halo" ilmiön seuraamista mustalla mutta itse en tällä katsomisella ole siihen ongelmaan nähnyt.
Vastaavasti myös television äänimaailma oli uskomaton kokemus. Lisäkaiuttimille en ainakaan itse nähnyt tarvetta ensi hätään mutta tv:n HDMI 2. ja EARC ja simplink mahdollistavat helpot liitettävyydet hifi-laitteistolle.
Seinäkiinnikettä en vielä ole ehtinyt hankkia mutta tällä hetkellä jalustalla oleva tv on myös toimiva, johtojen reititys jalustan kautta on tehty käteväksi ja sieltä saa hyvin tuotua tarvittavat johdot.
LG OLED55C9 55" Smart 4K Ultra HD OLED -televisio
1 499,00
Erinomainen OLED-televisio pelikäyttöön5. marraskuuta 2019
Itselle suurimmat myyntivaltit erinomaisen paneelin lisäksi olivat HDMI 2.1 (VRR, 4K@120Hz) ja webOS. Tulevaisuutta ajatellen oli mielestäni tärkeää investoida televisioon, jossa jokainen HDMI-liitäntä tukee HDMI 2.1:stä, jotta sitä tukevista oheislaitteista saa jatkossa kaiken irti. Huomioitavaa tässä kohtaa on se, että yksikään näytönohjain ei tällä hetkellä tue HDMI 2.1:stä ja vaikka tukisikin, tarvitaan 4K@120Hz -pelaamiseen todella tehokas näytönohjain. Uskoisin tämän kuitenkin olevan täysin saavutettavissa tulevina vuosina. Jokapäiväisestä käyttömukavuudesta huolehtii sulava webOS, joka mielestäni tarjoaa yhden parhaista TV-käyttökokemuksista mitä rahalla tänä päivänä saa. OLED-paneelit ovat luonteeltaan melko himmeitä, joten kirkkaissa tiloissa katselukokemus voi kärsiä, etenkin jos paneeliin kohdistuu paljon heijastuksia. Tämä ongelma on kuitenkin melko helppo ratkaista sulkemalla verhot niinä harvoina hetkinä kun Suomessa paistaa aurinko.
LG OLED65W8 65" Smart 4K Ultra HD OLED -televisio
Poistunut myynnistä
Tapettitelkkari26. kesäkuuta 2019
Olin pitkään harkinnut kyseisen mallin hankkimista ja kun edellisen vuosimallin hinta laski järkevälle tasolle tein ostopäätöksen. Kyseinen television voi asettaa vain seinälle ja mielellään valittua sijoituspaikkaa ei tarvitse useasti muuttaa, joten nämä perusteet on hyvä pitää mielessä. Muutenkin asennus on ehkä se tärkein asia, joka pitää hoitaa kunnialla. Oston yhteydessä kysyin Pirkkalan liikkeestä asennuspalvelua, koska olin hieman epävarma vaikka olin etukäteen katsonut muutaman asennusvideon YouTubesta. Myyjä heikko tietämys palveluista johti siihen etten tilannut Verkkokaupan virallisen yhteistyökumppanin (Postin) kotiinkuljetusta ja laatikonpurkupalvelua vaan kuljetin ison laatikon tilataksilla kotiin ja yritin selvittää miten television saa ehjänä seinälle. Laatikosta löytyi simppeli kuvitettu asennusohje, jonka mukaan sitten teimme seinään taustalevylle reiät ja nostimme näytön taustalevyn päälle. Tässä vaiheessa onnistuin rikkomaan näytön pinnan taustalevyn kiinnitysruuvin kantaan (käytössä ei ollut paketin mukana tulleet ylijäreät ruuvit, vaan omasta laatikosta löytyneet normaalinkokoiset ruuvit).
Harmitus oli syvää ja synkkää, koska näyttöpaneeli oli seinällä mutta toimitamattomassa tilassa. Yhteys vakuutusyhtiöön ja LG:n maahantuojaan auttoivat eteenpäin. Maahantuojan mukaan tämä malli myydään aina asennettuna (toivottavasti he ovat olleet yhteydessä Verkkokauppaan asian tiimoilta...). Heidän kauttaan sain myös virallisen huoltoliikkeen yhteystiedot jonka kautta tilasin vakuutusyhtiön korvauspäätöksen jälkeen uuden paneelin asennettuna. Soundbar yksikkö jäi alkuperäisestä ostoksesta ja uuden paneelin vaihdon yhteydessä soundbar yksikköön asennettiin vielä uusi näytönohjauskortti. Koko projekti ostosta siihen kun sain kuvan näkymään keski neljä viikkoa. Asennuksessa on vielä hyvä huomioida (sen lisäksi että asiantuntija tekee sen) se että soundbar yksikkö on asennettava tietylle korkeudelle näytön alareunasta, koska lattakaapeli soundbaryksikön ja näytön välillä on jäykkä ja taipumaton.
Itse television kuva ja äänimaailma ovat upeita ja ohuen näytön johdosta kuva tulee kuin syvältä seinästä. Musta on todellakin mustaa, eikä harmaata. Käyttöliittymä on hyvin helppokäyttöinen ja yksinkertainen käyttää. Mielestäni televisio on hienoin mitä olen ikinä nähnyt ja kuvan laatu on huippuluokkaa. Ainoa pieni miinus jonka voi huomioida on näytön peilaavuus. Jos huoneessa on ikkunoita tai lamppuja, niin ne voivat peilata näytön pinnasta helposti. Pimentämällä huoneen ja miettimällä asennuspaikkaa tämä asia voidaan välttää.
mies, 45–54
LG 55UK6300 55" Smart 4K Ultra HD LED -televisio
Lg55uk 63006. tammikuuta 2019
Oli kesäinen tammikuun lauantai aamu kun vihdoin päätin ottaa krampin omaisen otteen autoni kuluneesta ratista ja suunnata sillä läpi loppiaisruuhkan ruoholahteen. Siellä päätin tehdä älyttömistä tempuista älyttömimmän ja ängetä tuhannen muun samanhenkisen tavoin ahtaaksi tiedettyyn parkkihalliin. Peilit seiniä raapien ja hikikarpaloita pyyhkien kanssa-autoilijoiden kanssa ajoimme enemmän kierroksia parkkihallissa kuin paras nascar kuljettaja daytonassa. Lopulta paikan tolppaa hipoen löydettyäni suuntasin naama hymyssä kohti ummehtuneelta tuoksahtavaa hissikeskusta josta lopulta hissi veikin ylöspäin kohti taivaallista laitekeskittymää. Hermostuneena selasin samasta liikkeestä aiemmin ostetulla mobiiliälylaitteella haluamani tuotteen saatavuutta ja samalla kuulin hississä olevan perheen ostoslistan mihin kuului isälle kuulokkeet, pojalle videopeli ja äiti sai tyytyä komeiden myyjien katselemiseen. Oikean kerroksen löydettyäni suuntasin tv laatikoiden luo jossa ilokseni huomasin että laatikoista oli tehty sokkelorivistöjä missä oikeaa laatikkoa etsiessä tiesin saavani viettää pidemmän tovin. Kuinka virkistävää ajattelin, eipähän vähään aikaan tarvitse huvipuistoon jonottaa kun täällä saa saman huvin edullisemmin. Tai no edullisemmin on suhteellista koska television löydettyäni tiesin lompakosta haihtuvan enemmän käteistä kun poliitikkojen vaalilupauksien johdosta. No ei muutakun kassalle jossa mukava kassahenkilö tarkisti että laite on se mitä tulin etsimään ja maksettuani lähdin lasit huurussa ujeltaen kohti hissejä. Onnistuttuani kiilaamaan hissijonossa suupieli meni vieläkin kovempaan hymyyn ja ajattelin matkan olleen sen arvoinen. Jonotuksien ja kameratolppien välähdykset toivat tunteen elokuvatähteydestä joka veikin ajatukseni tv n älysovelluksiin ja sieltä saatavissa oleviin kulttuuritarjontaan. Kotipihalla odotti viimeinen pinnistys kun koitin venyttää kädet voimistelijoitakin leveämpään ääriasentoon ylikokoista laatikkoa hapuillen. Onneksi torstain hernesoppapäivästä oli jo kulunut riittävästi aikaa enkä tällä kertaa herättänyt viimeisillä voimilla pinnistäessäni koko naapurustoa. Kotona ei muuta kuin sakset pois tarjouskuponkilehden välistä ja viiltelemään antaumuksella teipattua tuotepakkausta. Ah mikä tunne kun onnistuneesti sain nostettua tuotteen laatikosta pois. Tyhjää laatikkoa menin kantamaan ulos muutaman kerran jotta varmistuin että naapurit ovat varmasti tietoisia miksi käyn vain kaupan alelaarilla seuraavat pari kuukautta. Johtohelvetistä selvittyäni sekä tv että minä aloimme päivittelemään, tv sovelluksia ja minä koko seinän ja puolet oviaukosta vievää elektroniikka ihmettä. Kuin ihmeen kautta sain kanavat virityttyä, netin helpon kolmekymmenkirjaimisen salasanan opeteltua ulkoa sekä sovellukset hankittua. Myös nettiselain näytti toimivan ja toistavan suosittua sisältöä suoltaviakin sivuja. Nyt jo viiden minuutin runsaalla kokemuksella voin sanoa olevani tyytyväinen tuotteeseen ja olevan kaiken kokemani arvoinen.
smart rv käyttäjä
Kaikki valmistajan LG Electronics uusimmat

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD